CELEX: 32016R1833
Language: lv
Date: 2016-10-17 00:00:00
Title: Komisijas Īstenošanas regula (ES) 2016/1833 (2016. gada 17. oktobris) par atļauju dārza pupiņu lektīnu (Phaseolus vulgaris lektīnu) preparātu lietot par barības piedevu zīdāmiem sivēniem (atļaujas turētājs Biolek Sp. z o.o.) (Dokuments attiecas uz EEZ)

18.10.2016   
            
            
               LV
            
            
               Eiropas Savienības Oficiālais Vēstnesis
            
            
               L 280/19
            
         KOMISIJAS ĪSTENOŠANAS REGULA (ES) 2016/1833
   (2016. gada 17. oktobris)
   par atļauju dārza pupiņu lektīnu (Phaseolus vulgaris lektīnu) preparātu lietot par barības piedevu zīdāmiem sivēniem (atļaujas turētājs Biolek Sp. z o.o.)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums atļaut dārza pupiņu lektīnu (Phaseolus vulgaris lektīnu) preparātu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (3)
            
            
               Pieteikums attiecas uz atļauju dārza pupiņu lektīnu (Phaseolus vulgaris lektīnu) preparātu lietot par barības piedevu zīdāmiem sivēniem, un to paredzēts klasificēt piedevu kategorijā “zootehniskās piedevas”.
            
         
               (4)
            
            
               Eiropas Pārtikas nekaitīguma iestāde (turpmāk “Iestāde”) 2014. gada 29. oktobra (2) un 2015. gada 22. oktobra (3) atzinumos secināja, ka, ievērojot ierosinātos lietošanas nosacījumus, dārza pupiņu lektīnu (Phaseolus vulgaris lektīnu) preparāts nelabvēlīgi neietekmē dzīvnieku veselību, cilvēka veselību vai vidi. Turklāt tā secināja, ka piedeva būtu jāuzskata par elpceļu sensibilizatoru un tā ir potenciāli bīstama inhalatīvas ekspozīcijas gadījumā. Iestāde arī secināja, ka piedevai varētu būt zināms potenciāls uzlabot augšanas rādītājus sivēniem periodā pēc atšķiršanas. Iestāde uzskata, ka nav nepieciešams noteikt īpašas prasības uzraudzībai pēc piedevas laišanas tirgū. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
            
         
               (5)
            
            
               Dārza pupiņu lektīnu (Phaseolus vulgaris lektīnu) preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāļauj lietot atbilstīgi šīs regulas pielikumam.
            
         
               (6)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā norādīto preparātu, kas iekļauts piedevu kategorijā “zootehniskās piedevas”, funkcionālajā grupā “citas zootehniskās piedevas”, ir atļauts lietot par dzīvnieku barības piedevu, ievērojot minētajā pielikumā izklāstītos nosacījumus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 17. oktobrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 268, 18.10.2003., 29. lpp.
   
   
      (2)  EFSA Journal 2015; 13(1):3903.
   
      (3)  EFSA Journal 2015; 13(11):4276.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Aktīvās vienības uz dzīvnieku dienā
               
            
                  
                     Zootehnisko piedevu kategorija. Funkcionālā grupa – citas zootehniskās piedevas (augšanas rādītāju uzlabotājs atšķirtiem sivēniem)
                  
               
            
                  4d13
               
               
                  Biolek Sp. z o.o.
               
               
                  Dārza pupiņu lektīni
               
               
                  
                     Piedevas sastāvs
                  
                  Dārza pupiņu lektīnu (Phaseolus vulgaris lektīnu) preparāts ar šādu minimālo aktivitāti: 1 280  HAU/g (1)
                  
                  
                     Aktīvās vielas raksturojums
                  
                  Fitohemaglutinīna (PHA) izoformu maisījums: PHA-E4, PHA-E3L, PHA-E2L2, PHA-EL3, PHA-L4
                  
                  
                     CAS Nr.: 9008-97-3
                  
                     Analīzes metodes
                      (2)
                  
                  Dārza pupiņu lektīna kvantificēšanai piedevā:
                  hemaglutinācijas tests
               
               
                  Zīdāmi sivēni
               
               
                  14 dienas
               
               
                  220 HAU
               
               
                  660 HAU
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru un glabāšanas laiku.
                           
                        
                              2.
                           
                           
                              Piedeva paredzēta 10 līdz 14 dienas veciem zīdāmiem sivēniem, un to iebaro tikai kopā ar papildbarību un šādā maksimālajā devā:
                              
                                          —
                                       
                                       
                                          220 HAU uz zīdāmu sivēnu dienā, kopā trīs dienas vai
                                       
                                    
                                          —
                                       
                                       
                                          660 HAU uz zīdāmu sivēnu (visa deva vienā dienā).
                                       
                                    
                        
                              3.
                           
                           
                              Lietošanas instrukcijā uz piedevas marķējuma norāda, ka tā lietojama ar papildbarību.
                           
                        
                              4.
                           
                           
                              Barības apritē iesaistītie uzņēmēji nosaka tādas darbības procedūras un organizatoriskos pasākumus piedevas un premiksu lietotājiem, kas vajadzīgi, lai novērstu iespējamos riskus, ko rada to lietošana. Ja ar šādām procedūrām un pasākumiem minētos riskus novērst vai samazināt līdz minimumam nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.
                           
                        
               
                  2026. gada 7. novembris
               
            
         (1)  1 HAU (hemaglutinācijas aktīvā vienība) ir materiāla daudzums (1mg/ml) pēdējā atšķaidījumā, kas eritrocītiem izraisa 50 % aglutināciju (sarecēšanu).
      
         (2)  Sīkāka informācija par analīzes metodēm atrodama barības piedevu references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.